สภานิติบัญญัติแห่งชาติ เลื่อนการพิจารณาร่างพระราชบัญญัติข้าวออกไปไม่มีกำหนด เพราะยังมีข้อถกเถียงและไม่อยากให้เกิดความขัดแย้งในสังคม
สภานิติบัญญัติแห่งชาติ เลื่อนการพิจารณาร่างพระราชบัญญัติข้าวออกไปไม่มีกำหนด เพราะยังมีข้อถกเถียงและไม่อยากให้เกิดความขัดแย้งในสังคมนายกิตติศักดิ์ รัตนวราหะ สมาชิกสภานิติบัญญัติแห่งชาติ (สนช.) ในฐานะผู้เสนอร่างพระราชบัญญัติข้าว กล่าวถึงความชัดเจนการพิจารณาร่างพระราชบัญญัติข้าว จะเข้าสู่การพิจารณาจากที่ประชุม สนช. วาระแรกในวันนี้ ว่าจากการหารือของประธาน สนช. รวมถึงวิป สนช. และคณะกรรมาธิการฯ เห็นว่ายังมีประเด็นที่สังคมยังไม่เข้าใจและยังมีข้อถกเถียงจำนวนมาก จึงขอเลื่อนการพิจารณาร่างพระราชบัญญัติดังกล่าวออกไปไม่มีกำหนด พร้อมยืนยันการเลื่อนการพิจารณาครั้งนี้ ไม่มีใบสั่งจากนายกรัฐมนตรีและไม่เกี่ยวข้องกับฝ่ายการเมือง แต่เป็นเพราะไม่อยากให้เกิดความขัดแย้งกับบ้านเมืองสมาชิก สนช. กล่าวเพิ่มเติมว่า หลังจากนี้คงต้องชี้แจงทำความเข้าใจให้กับเกษตรกรและชาวนา ย้ำร่างพระราชบัญญัตินี้เป็นประโยชน์ต่อชาวนา ทั้งเรื่องโครงสร้าง การผลิตข้าวและการปรับปรุงเมล็ดพันธุ์ จึงขอให้ทุกคนได้ศึกษาร่างกฎหมายให้ละเอียดรอบด้าน